text: [{"text_idx": "#000002", "text": "Agi\u2019g pagsaulog sa Earth Day 2021 karong Abril baynte dos, dos mil baynte uno, ilunsad sa dakbayan ang usa ka kalihokan nga giulohang Zero-Waste Challenge."}, {"text_idx": "#000004", "text": "Ang Zero-Waste Challenge, ubos sa kampanya sa dakbayan kontra plastik."}, {"text_idx": "#000005", "text": "Matod pa, makatabang ang maong kalihokan sa pagpakatap sa kasayuran sa pag-ban sa plastik ingon usab pagpataas sa kasayoran sa mga kabatan-onan sa Baybay bahin sa mamugnaong mga paagi aron maminosan ang ilang pagkonsumo sa plastic ug ilangkob sa ilang pang-adlaw-adlaw nga kalihokan ang mga kalihokang makaayo sa kalikopan."}, {"text_idx": "#000006", "text": "Abli ang kompetisyon sa tanang mga Baybayanon."}, {"text_idx": "#000007", "text": "Sa pagsalmot, kinahanglan lang mohimog tiktok video ang partisipante ang iyang zero waste day gamit ang iyang cellphone sa sulod sa says senta segundo."}, {"text_idx": "#000008", "text": "Sa zero waste day, ipakita sa mga partisipante ang lain-laing mga alternatibo nila aron malikyan ang paggamit og platik sa ilang pagpangompra sa merkado ug uban pang establisemento dinhi."}, {"text_idx": "#000009", "text": "Apan, gitataw sa mechanics sa kalihokan nga kinahanglang tinuod ug dili scripted ang transaksyon nga ilang ipakita sa video."}, {"text_idx": "#000010", "text": "Mahimo usab nilang ipakita ang environment-friendly activities nga ilang gihimo apil na\u2019ng mga kabag-ohang ilang gi-aplikar sa ilang routine nga adunay kalabutan sa pag-amuma sa kinaiyahan."}, {"text_idx": "#000012", "text": "Ang entry sa mga partisipante kinahanglang isumite karong umaabot Abril baynte dos, kanus-a isaulog ang Earth Day, sa \u201cBaybay City ENR Office\u201d Facebook page, o personal nga ihatag ngadto sa ilang opisina sa City Hall."}, {"text_idx": "#000013", "text": "Nasayran nga makadawat og ganti ang mga mananaog sa Zero Waste Challenge, 4000 Php alang sa 1st prize, 3000 Php sa 2nd, 2000 Php sa 3rd ug adunay lima nga makadawat og 1000 Php isip consolation prize."}, {"text_idx": "#000014", "text": "Dugang pa, gamiton usab nga promotional videos alang sa Plastic Ban campaign sa dakbayan ang vlogs nga mopasundayag og maayong pananglitan."}, {"text_idx": "#000016", "text": "Mobile Museum Boxes gilansad sa VSU"}, {"text_idx": "#000017", "text": "Mga serbisyo sa GSIS, mas dali na\u2019ng mapahimuslan gamit ang mobile app"}, {"text_idx": "#000021", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000022", "text": "PhilRootcrops nakadawat og accreditation gikan sa Bureau of Plant Industry isip plant nursery operator"}, {"text_idx": "#000025", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000027", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000028", "text": "VSU, subling nag-top sa VetMed licensure exam"}]